שיעור התמיכה באבולוציה

שיעור התמיכה באבולוציה בקרב מדענים, הציבור וקבוצות אחרות הוא אחד הנושאים העולים בעת דיון במחלוקת בין התומכים בבריאתנות ובאבולוציה. זה הוא נושא בעל משמעויות חינוכיות, דתיות, פילוסופיות, מדעיות ופוליטיות. לימוד אבולוציה ותמיכה באבולוציה הוא נושא שנוי במחלוקת במיוחד במדינות בעלות אוכלוסייה דתית בהן קיימות רמות משמעותיות של אי-קבלה של האבולוציה על ידי האוכלוסייה הכללית, ועם זאת אבולוציה נלמדת בהן בבתי ספר ציבוריים ובאוניברסיטאות. כמעט כל הקהילה המדעית (כ-97% מהמדענים) מקבלים את האבולוציה בתור התיאוריה המדעית המסבירה את המגוון הביולוגי. אגודות מדעיות הפריכו את האתגרים לאבולוציה שהוצעו על ידי תומכי תכנון תבוני. הבריאתנות מרכזית באמונותיהן של כתות וזרמים דתיים במספר מדינות, ולכן הם דוחים את האבולוציה: למשל בארצות הברית, דרום אפריקה, הודו, העולם המוסלמי, דרום קוריאה, סינגפור, הפיליפינים וברזיל, עם מעט פחות תומכים, באופן יחסי, לבריאתנות בבריטניה, אירלנד, יפן, איטליה, גרמניה, ישראל, אוסטרליה, ניו זילנד וקנדה. מספר פרסומים דנים בנושא שיעור קבלת האבולוציה בציבור, כולל מסמך שהופק על ידי האקדמיה הלאומית למדעים של ארצות הברית. הרוב המכריע בקרב הקהילה המדעית והאקדמיה תומך בתיאוריה האבולוציונית כהסבר היחיד שיכול להסביר באופן מלא תצפיות בתחומי הביולוגיה, הפלאונטולוגיה, הביולוגיה המולקולרית, הגנטיקה, האנתרופולוגיה ומדעים אחרים. סקר של גאלופ משנת 1991 מצא שכ-5% בלבד מהמדענים האמריקאים – כולל בעלי הכשרה מחוץ לביולוגיה – זיהו עצמם כבריאתנים. הקהילה המדעית מחשיבה תכנון תבוני כשלוחה של הבריאותנות, כבלתי מדעית, כפסאודו-מדע, או כמדע זבל. האקדמיה הלאומית למדעים של ארצות הברית הצהירה שתכנון תבוני "וטענות אחרות להתערבות על-טבעית במקור החיים" אינם מדע כי לא ניתן לבדוק אותם בניסוי, הם אינם יוצרים תחזיות ואינם מציעים השערות חדשות. בספטמבר 2005, 38 חתני פרס נובל פרסמו הצהרה שבה נאמר ש"תכנון תבוני הוא לא מדעי ביסודו. לא ניתן לבדוק אותו כתיאוריה מדעית מכיוון שהמסקנה המרכזית שלו מבוססת על אמונה בהתערבות גורם על-טבעי". באוקטובר 2005, קואליציה המייצגת יותר מ-70,000 מדענים ומורים אוסטרליים פרסמה הצהרה שבה נאמר ש"תכנון תבוני אינו מדע" וקראה ל"כל בתי הספר לא ללמד תכנון תבוני כמדע, כי הוא אינו עומד בדרישות של מה שנחשב תיאוריה מדעית". חוק במדינת לואיזיאנה מחייב שבמקום בו נלמד מדע האבולוציה בבתי ספר ציבוריים, יש ללמד גם בריאה. הדבר הוביל למשפט אדוארדס נגד אגילארד. ב-1986, תסקיר ידיד בית המשפט, עליו חתמו 72 זוכי פרס נובל מארצות הברית, 17 אקדמיות ממלכתיות למדע ושבע אגודות מדעיות אחרות, ביקש מבית המשפט העליון בארצות הברית לדחות את החוק. התסקיר קבע כי המונח "מדע הבריאה", כפי שהוא מופיע בחוק מגלם דוגמה דתית, וכי "הוראת רעיונות דתיים המתוארים בטעות כמדע פוגעת בחינוך המדעי". היה זה האוסף הגדול ביותר של זוכי פרס נובל שחתמו על עצומה עד אז. על פי האנתרופולוגים אלמקוויסט וקרונין, התסקיר הוא "ההצהרה הברורה ביותר של מדענים התומכת באבולוציה שהופקה" עד אז. ארגונים מדעיים ומדענים רבים מרחבי העולם פרסמו הצהרות התומכות בתאוריית האבולוציה. האגודה האמריקאית לקידום המדע, החברה המדעית הגדולה בעולם ובה מעל 130,000 חברים ומעל 262 אגודות ואקדמיות למדע שבהן מעל 10 מיליון חברים, פרסמה הצהרות והודעות לעיתונות התומכות באבולוציה. האקדמיה הלאומית למדעים של ארצות הברית, המספקת עצות מדעיות לאומה, פרסמה מספר ספרים התומכים באבולוציה ומבקרים את הבריאתנות והתכנון התבוני. יש הבדל בולט בין דעתם של מדענים לדעה בציבור הרחב בארצות הברית. סקר מ-2009 של מרכז המחקר פיו מצא כי "כמעט כל המדענים (97%) אומרים שבני אדם ויצורים חיים אחרים התפתחו עם הזמן. 87% מהמדענים אומרים שהאבולוציה נובעת מתהליכים טבעיים, כמו ברירה טבעית. העמדה הדומיננטית בקרב מדענים – שיצורים חיים התפתחו עקב תהליכים טבעיים – מקובלת רק על כשליש (32%) מהציבור." אחת ההצהרות המוקדמות ביותר של תמיכה באבולוציה פורסמה על ידי האגודה האמריקאית לקידום המדע ב-1922 ואומצה מחדש ב-1929. הבעת תמיכה מוקדמת נוספת באבולוציה על ידי מדענים אורגנה על ידי הביולוג האמריקאי זוכה פרס נובל הרמן מולר ב-1966. מולר הפיץ עצומה שכותרתה "האם האבולוציה הביולוגית היא עיקרון של הטבע שבוסס היטב על ידי המדע?": "אין השערות חלופיות לעקרון האבולוציה ו"עץ החיים" שלה, שביולוג בימינו לוקח ברצינות. יתרה מכך, העיקרון כה חשוב להבנת העולם בו אנו חיים והבנת עצמנו, עד שיש להודיע על כך לציבור בכלל, לרבות תלמידים הלומדים ביולוגיה בתיכון, וכן להבהיר שהוא מבוסס היטב, כפי שתאוריית הסיבוב של כדור הארץ מבוססת היטב." מניפסט זה נחתם על ידי 177 ביולוגים אמריקאים מובילים, כולל ג'ורג' ג' סימפסון מאוניברסיטת הרווארד, זוכה פרס נובל פיטר אגרה מאוניברסיטת דיוק, קרל סייגן מקורנל, ג'ון טיילר בונר מפרינסטון, זוכה פרס נובל ונשיא אוניברסיטת שיקגו ג'ורג' בידל ודונלד פ' קנדי מאוניברסיטת סטנפורד, לשעבר ראש מנהל המזון והתרופות של ארצות הברית. החלטה של האגודה האמריקאית לקידום המדע (AAAS) בסתיו 1972 קבעה: "תורת הבריאתנות ... אינה מבוססת מדעית ואינה עומדת בכללים הנדרשים מתאוריות מדע". האקדמיה הלאומית למדעים של ארצות הברית קיבלה החלטה דומה בסתיו 1972. הצהרה על אבולוציה בשם "הצהרה המאשרת את האבולוציה כעיקרון מדעי" נחתמה על ידי זוכה פרס נובל לינוס פאולינג, אייזק אסימוב, ג'ורג' ג' סימפסון, פרופסור לביולוגיה בקאלטק, נורמן ה' הורוביץ, ארנסט מאייר ואחרים, ופורסמה ב-1977. מועצת המנהלים של המכון הגאולוגי האמריקאי פרסמה הצהרה התומכת בהחלטה בנובמבר 1981. זמן קצר לאחר מכן קיבל ה-AAAS החלטה נוספת שתומכת באבולוציה ודוחה את הניסיונות ללמד בריאתנות בשיעורי מדעים. נכון להיום, אין מאמרים מדעיים שעברו ביקורת עמיתים המתכחשים לאבולוציה, הרשומים במנוע החיפוש של כתבי עת מדעיים ורפואיים PubMed. מכון דיסקברי הודיע כי למעלה מ-700 מדענים הביעו תמיכה בתכנון תבוני החל מ-8 בפברואר 2007. נתון זה גרם למרכז הלאומי לחינוך מדעי להפיק עצומה קלילה בשם "פרויקט סטיב" לתמיכה באבולוציה. רק מדענים בשם "סטיב" או וריאציה כלשהי של השם (כגון סטיבן, סטפני, סטפן ואסטבן) זכאים לחתום על העצומה. העצומה נועדה להיות "פרודיה עוקצנית" על רשימות של "מדענים" לכאורה התומכים בעקרונות בריאתניים, רשימות שארגונים בריאתנים מייצרים. העצומה מוכיחה שיש יותר מדענים שמקבלים אבולוציה עם שם כמו "סטיב" בלבד (מעל 1,370) מאשר מדענים התומכים בתכנון תבוני. זו אחת הסיבות לכך שאחוז המדענים התומכים באבולוציה הוערך על ידי בריאן אלטרס בכ-99.9 אחוזים. הבריאתנים טענו שהם מייצגים את האינטרסים של נוצרים אמיתיים, והאבולוציה קשורה רק לאתאיזם. עם זאת, לא כל הארגונים הדתיים מוצאים שתמיכה באבולוציה אינה עולה בקנה אחד עם אמונתם הדתית. 12 מהתובעים שהתנגדו להוראת בריאתנות במשפט מק'לין נגד ארקנסו היו אנשי דת המייצגים קבוצות מתודיסטיות, אפיסקופליות, אפריקאיות מתודיסטיות אפיסקופליות, קתוליות, בפטיסטיות דרומיות, יהודיות רפורמיות ופרסביטריאניות. מספר ארגונים דתיים פרסמו הצהרות הדוגלות בהוראת אבולוציה בבתי ספר ציבוריים. הארכיבישוף מקנטרברי, ד"ר רואן ויליאמס, פרסם הצהרות התומכות באבולוציה ב-2006. פרויקט מכתבי הכמורה הוא הצהרה חתומה על ידי 12,808 (נכון ל-2012) אנשי דת נוצרים אמריקאים מזרמים שונים שדחו את הבריאתנות, הצהרה שארגונה החל ב-2004. מולין מטסומורה (Molleen Matsumura) מהמרכז הלאומי לחינוך מדעי מצאה כי מבין האמריקאים ב-12 העדות הנוצריות הגדולות ביותר, לפחות 77% שייכים לכנסיות התומכות בחינוך לאבולוציה (בשלב מסוים נתון זה היה 89.6%). קבוצות דתיות אלו כוללות את הכנסייה הקתולית, כמו גם עדות שונות של פרוטסטנטיות, כולל הכנסייה המתודיסטית המאוחדת, הכנסייה הבפטיסטית הלאומית בארצות הברית, הכנסייה הלותרנית האוונגליסטית באמריקה, הכנסייה הפרסביטריאנית בארצות הברית, ועידת הבפטיסטים הלאומית של אמריקה, הכנסייה האפיסקופלית המתודיסטית האפריקאית, הכנסייה האפיסקופלית ואחרים. נתון של כ-71% קבלת האבולוציה מוצג בניתוח של וולטר ב' מרפין ודייוויד פ' בק. מייקל שרמר טען ב-Scientific American באוקטובר 2006 שהאבולוציה תומכת במושגים כמו ערכי משפחה, הימנעות משקרים, נאמנות, קודים מוסריים ושלטון החוק. שרמר גם טען שהאבולוציה תומכת ברעיון של יוצר כל יכול במקום רעיון של יוצר מוגבל, שעצם הדיון בו ובפועלו נובע ממגבלות החשיבה האנושית. תנועת האחמדיה מקבלת את האבולוציה באופן אוניברסלי ומקדמת אותה באופן פעיל. מירזה טאהיר אחמד, הח'ליף הרביעי של הקהילה המוסלמית אחמדיה, הצהיר במגנום אופוס שלו "התגלות, רציונליות, ידע ואמת" שהאבולוציה אכן התרחשה אבל רק באמצעות אלוהים. האבולוציה לא מתרחשת מעצמה, לפי האחמדים. האחמדים אינם מאמינים שאדם היה האדם הראשון עלי אדמות, אלא רק הנביא הראשון שקיבל התגלות של אלוהים. חלק מהותי מתורתו של עבד אל-בהאא בנוגע לאבולוציה היא האמונה שכל החיים באו מאותו מקור: "מקורם של כל החיים החומריים הוא אחד." הוא קובע כי ממקור יחיד זה נוצר המגוון המלא של החיים: "התבונן בעולם היצורים הנבראים, עד כמה הם מגוונים במינים, אך עם מקור יחיד." הוא מסביר כי תהליך איטי והדרגתי הוביל להתפתחות של ישויות מורכבות: "הצמיחה וההתפתחות של כל היצורים היא הדרגתית; זהו הארגון האלוהי האוניברסלי והמערכת הטבעית. הזרע אינו הופך מיד לעץ; העובר לא הופך מיד לגבר; המינרל לא הופך פתאום לאבן. לא, הם גדלים ומתפתחים בהדרגה ומשיגים את גבול השלמות" (בחיבורו "Some Answered Questions", (אנ')). האנציקליקה Humani generis משנת 1950 דגלה בספקנות כלפי האבולוציה מבלי לדחות אותה במפורש. האפיפיור יוחנן פאולוס השני ב-1996, בנאום לאקדמיה האפיפיורית למדעים, אמר, "היום, כמעט חצי מאה לאחר פרסום האנציקליקה, ידע חדש הוביל להכרה שהתיאוריה של האבולוציה היא יותר מהשערה." בין השנים 2000 ל-2002 הוועדה התאולוגית הבין-לאומית מצאה כי "עדויות מתכנסות ממחקרים רבים במדעי הפיזיקה והביולוגיה מספקות תמיכה גוברת בתיאוריה כלשהי של אבולוציה המסבירה את ההתפתחות והגיוון של החיים על פני כדור הארץ, בעוד המחלוקת נמשכת על הקצב והמנגנונים של האבולוציה". הצהרה זו פורסמה על ידי הוותיקן ביולי 2004 בסמכותו של הקרדינל ראצינגר (לימים האפיפיור בנדיקטוס ה-16), שהיה נשיא הוועדה באותה עת. המגיסטריום לא פרסם הצהרה מחייבת לגבי תכנון תבוני, והתיר ויכוחים הכוללים טיעונים משני הצדדים. בשנת 2005, נראה היה שהקרדינל כריסטוף שנבורן מווינה תמך בתכנון תבוני כאשר גינה את הפרשנויות המטריאליסטיות של האבולוציה מבחינה פילוסופית. במאמר ב"ניו יורק טיימס" כתב: "אבולוציה במובן של מוצא משותף עשויה להיות נכונה, אבל אבולוציה במובן הנאו-דרוויני – תהליך לא מודרך, לא מתוכנן של שונות אקראית וברירה טבעית – לא." במהדורת 16–17 בינואר 2006 של העיתון הרשמי של הוותיקן, "ל'אוסרווטורה רומאנו", כתב פרופסור לביולוגיה אבולוציונית באוניברסיטת בולוניה, פיורנצו פאצ'יני, מאמר שמסכים עם פסיקת השופט בעניין משפט הפנדה של דובר וקבע שתכנון תבוני אינו תאוריה מדעית. האב הישועי ג'ורג' קווין (Coyne), לשעבר מנהל מצפה הכוכבים של הוותיקן, גינה גם הוא את התכנון התבוני. כתבי הקודש הסיקיים קובעים במפורש שהיקום ותהליכיו נוצרים על ידי חוקי הטבע וכפופים להם. יתר על כן, השם המשמש את הסיקים לאלוהים, ואהגורו (Waheguru), מתורגם מילולית ל"המורה המופלא", מה שמרמז כי חוקים אלו ניתנים, באופן עקרוני לפחות, להבחנה, לפחות חלקית, על ידי חקירה אנושית. אחד המזמורים שסיקים שומרי מצוות מדקלמים מדי יום מתאר את מסלול כדור הארץ כנגרם מאותם חוקים (ולא מסיבה מיתולוגית כלשהי). לפיכך, תפיסת העולם המדעית, הכוללת את תורת האבולוציה הדרוויניסטית, תואמת את האמונה הסיקית המסורתית. ההינדים מאמינים במושג האבולוציה של החיים על פני כדור הארץ. בארצות הברית, עדות פרוטסטנטיות רבות מקדמות את הבריאתנות, מטיפות נגד האבולוציה ומעניקות חסות להרצאות ודיונים בנושא. עדות שדוגלות במפורש בבריאתנות במקום באבולוציה או ב"דרוויניזם" כוללות את אסיפות האל (Assemblies of God), הכנסייה המתודיסטית החופשית, הכנסייה הלותרנית – הסינוד של מיזורי, כנסיות פנטקוסטליות, כנסיות אדוונטיסטיות של היום השביעי, הסינוד הלותרני האוונגלי של ויסקונסין, הכנסייה הרפורמית הנוצרית, ועידת הבפטיסטים הדרומית, כנסיות האחדות הפנטקוסטליות והסינוד הלותרני האוונגליסטי. עדי יהוה מפרסמים ספרות בריאתנית הדוגלת בהצגת הפערים האבולוציוניים ובבריאתנות שתיארוכיה תואמים את גיל כדור הארץ כמקובל במחקר המדעי, כדי להפריך את האבולוציה, אך דוחים את התווית "בריאתנית", שלדעתם חלה רק על בריאתנות שתומכת בתאוריית כדור הארץ הצעיר. טענה נפוצה של הבריאתנים היא שלאבולוציה אין ערך, מעולם לא שימשה לשום דבר ולעולם לא תועיל. לדברי בריאתנים רבים, שום דבר לא ילך לאיבוד על ידי היפטרות מהאבולוציה, והמדע והתעשייה עשויים אפילו להרוויח. למעשה, האבולוציה מופעלת בשימוש מעשי בתעשייה ונמצאת בשימוש נרחב, על בסיס יום-יומי, על ידי חוקרים ברפואה, ביוכימיה, ביולוגיה מולקולרית וגנטיקה, כדי לנסח השערות לגבי מערכות ביולוגיות למטרות תכנון ניסויים, כמו גם כדי להגדיר נתונים שנצפו וכדי להכין יישומים. נכון למאי 2019 ישנם 554,965 מאמרים מדעיים ב-PubMed שמזכירים "אבולוציה". חברות התרופות מנצלות את האבולוציה הביולוגית בפיתוחם של מוצרים חדשים, וגם משתמשות בתרופות אלו כדי להילחם בחיידקים ובנגיפים – המתפתחים גם הם בתהליך אבולוציוני. בגלל הערך של אבולוציה ביישומים, היו כמה ביטויי תמיכה באבולוציה מצד תאגידים. בקנזס קיים חשש נרחב בקהילות הארגוניות והאקדמיות כי מהלך להחלשת הוראת האבולוציה בבתי הספר יפגע ביכולתה של המדינה לגייס כישרונות, במיוחד בתעשיית הביוטכנולוגיה. פול האנל מהמכון הביוטכנולוגי הזהיר כי ארצות הברית מסתכנת בפיגור במירוץ הביוטכנולוגיה נגד מדינות אחרות אם לא תעשה עבודה טובה יותר בלימוד אבולוציה. ג'יימס מקארטר מ-Divergence Incorporated הצהיר כי עבודתו של זוכה פרס נובל לשנת 2001 לילנד הרטוול הסתמכה במידה רבה על השימוש בידע אבולוציוני ובתחזיות, שלשניהם יש השלכות משמעותיות על הטיפול בסרטן. יתר על כן, מקארטר הגיע למסקנה ש-47 מתוך 50 פרסי נובל אחרונים ברפואה או בפיזיולוגיה תלויים בהבנה של התיאוריה האבולוציונית. לא נראה שיש מתאם משמעותי בין אמונה באבולוציה לבין הבנת האבולוציה. במדינות מסוימות, אמונות בריאתניות (או חוסר תמיכה בתיאוריה האבולוציונית) נפוצות יחסית, ואף זוכות לרוב בדעת הקהל. מחקר שפורסם בכתב העת המדעי Science השווה עמדות לגבי אבולוציה בארצות הברית, 32 מדינות באירופה ויפן. המדינה היחידה שבה קבלת האבולוציה הייתה נמוכה יותר מאשר בארצות הברית הייתה טורקיה (25%). ההסכמה הציבורית לאבולוציה הייתה הנפוצה ביותר (מעל 80% מהאוכלוסייה) באיסלנד, דנמרק ושוודיה. לפי מרכז המחקר פיו, באפגניסטן יש שיעור הקבלה הנמוך ביותר של האבולוציה מבין המדינות המוסלמיות. רק 26% מתושבי אפגניסטן מקבלים את האבולוציה. 62% מכחישים את האבולוציה האנושית ומאמינים שבני אדם תמיד היו קיימים בצורתם הנוכחית. על פי סקר משנת 2014 של מרכז המחקר פיו, 71% מתושבי ארגנטינה מאמינים ש"בני אדם ויצורים חיים אחרים התפתחו עם הזמן" בעוד 23% מאמינים שהם "תמיד היו קיימים בצורה הנוכחית". לפי מכון המחקר פיו, 56 אחוז מהארמנים מכחישים את האבולוציה האנושית וטוענים שבני אדם תמיד היו קיימים, ורק 34 אחוז מהארמנים מקבלים את האבולוציה האנושית. סקר נילסן משנת 2009 הראה כי 23% מהאוסטרלים מאמינים ב"תיאור תנ"כי של מקור האדם", 42% מאמינים בהסבר "מדעי לחלוטין" למקור החיים, ו-32% מאמינים בתהליך אבולוציוני "בהנחיית אלוהים". סקר משנת 2013 שנערך על ידי Auspoll והאקדמיה האוסטרלית למדע מצא כי 80% מהאוסטרלים מאמינים באבולוציה (70% מאמינים שהיא מתרחשת כרגע, 10% מאמינים באבולוציה אבל לא חושבים שהיא מתרחשת כרגע), 12% לא היו בטוחים ו-9% ציינו שהם לא מאמינים באבולוציה. לפי מרכז פיו, 63 אחוז מהנשאלים בבלארוס מקבלים את תורת האבולוציה בעוד 23% מהם מכחישים את האבולוציה וטוענים ש"בני אדם תמיד היו קיימים בצורתם הנוכחית". על פי סקר מ-2014 של מרכז פיו, 44% מהאנשים בבוליביה מאמינים ש"האדם ויצורים חיים אחרים התפתחו עם הזמן", בעוד 39% מאמינים שאלה "תמיד היו קיימים בצורה הנוכחית". בסקר משנת 2010, 59% מהנשאלים אמרו שהם מאמינים באבולוציה תאיסטית, או אבולוציה בהנחיית אלוהים. 8% נוספים מאמינים באבולוציה ללא התערבות אלוהית, ו-25% היו בריאתנים. התמיכה בבריאתנות הייתה חזקה יותר בקרב עניים ופחות משכילים. סקר משנת 2014 של מרכז פיו מצא ש-66% מהברזילאים מסכימים שבני אדם התפתחו עם הזמן ו-29% חושבים שהם תמיד היו קיימים בצורה הנוכחית. בסקר ארצי של 2019 נמצא ש-61% מהקנדים מאמינים שבני אדם התפתחו מצורות חיים פחות מתקדמות במשך מיליוני שנים, בעוד 23% מאמינים שאלוהים ברא את בני האדם בצורתם הנוכחית במהלך 10,000 השנים האחרונות. סקר מ-2014 של מרכז פיו מצא ש-69% מהאנשים בצ'ילה מאמינים ש"בני אדם ויצורים חיים אחרים התפתחו עם הזמן" בעוד 26% מאמינים שהם "תמיד היו קיימים בצורה הנוכחית". על פי סקר מ-2014 של מרכז המחקר פיו, 59% מהאנשים בקולומביה מאמינים ש"בני אדם ויצורים חיים אחרים התפתחו עם הזמן" בעוד 35% מאמינים שהם "תמיד היו קיימים בצורה הנוכחית". סקר מ-2014 של מרכז פיו מצא ש-56% מתושבי קוסטה ריקה מאמינים ש"בני אדם ויצורים חיים אחרים התפתחו עם הזמן" בעוד 38% מאמינים שהם "תמיד היו קיימים בצורה הנוכחית". לפי מרכז המחקר פיו, 83 אחוז מהאנשים בצ'כיה מאמינים שבני האדם התפתחו עם הזמן. לפי סקר מ-2014 של מרכז המחקר פיו, 41% מתושבי הרפובליקה הדומיניקנית מאמינים ש"בני אדם ויצורים חיים אחרים התפתחו עם הזמן" בעוד 56% מאמינים שהם "תמיד היו קיימים בצורה הנוכחית". סקר מ-2014 של מרכז פיו מצא ש-50% מתושבי אקוודור מאמינים ש"בני אדם ויצורים חיים אחרים התפתחו עם הזמן" בעוד 44% מאמינים שהם "תמיד היו קיימים בצורה הנוכחית". סקר מ-2014 של מרכז פיו מצא ש-46% מתושבי אל סלבדור מאמינים ש"בני אדם ויצורים חיים אחרים התפתחו עם הזמן" בעוד 45% מאמינים שהם "תמיד היו קיימים בצורה הנוכחית". מרכז המחקר פיו מצא ש-74% מהאסטונים מקבלים את תורת האבולוציה בעוד 21% מכחישים אותה וטוענים ש"בני אדם תמיד היו קיימים בצורתם הנוכחית". מרכז המחקר פיו מצא ש-58% מהגאורגים מקבלים את תורת האבולוציה בעוד 34 אחוז מכחישים את תורת האבולוציה. סקר מ-2014 של מרכז המחקר פיו מצא ש-55% מתושבי גואטמלה מאמינים ש"בני אדם ויצורים חיים אחרים התפתחו עם הזמן" בעוד 38% מאמינים שהם "תמיד היו קיימים בצורה הנוכחית". סקר מ-2014 של מרכז המחקר פיו מצא ש-49% מתושבי הונדורס מאמינים ש"בני אדם ויצורים חיים אחרים התפתחו עם הזמן" בעוד 45% מאמינים שהם "תמיד היו קיימים בצורה הנוכחית". סקר של מרכז המחקר פיו מצא ש-69 אחוז מההונגרים מקבלים את תורת האבולוציה ו-21 אחוז מההונגרים מכחישים את האבולוציה האנושית. לפי מרכז המחקר פיו, בקזחסטן יש הקבלה הגבוהה ביותר של האבולוציה מבין המדינות המוסלמיות. 79% מהאנשים בקזחסטן מקבלים את תורת האבולוציה. סקר משנת 2009 של המועצה הבריטית מצא ש-77% מתושבי הודו מסכימים שיש מספיק ראיות מדעיות כדי לתמוך באבולוציה. 85% מההודים המאמינים באלוהים שיודעים על אבולוציה מסכימים שהחיים על פני כדור הארץ התפתחו עם הזמן כתוצאה מהברירה הטבעית. אותו סקר מ-2009 בקרב 10 מדינות גדולות בהודו, מצא שהשיעור הגבוה ביותר שהסכים שיש ללמד תיאוריות אבולוציוניות בלבד בבתי ספר בהודו היה 49%. סקר שנערך ב-12 מדינות בהודו מצא שההסכמה הציבורית לאבולוציה עמדה על 68.5%. סקר משנת 2009 של חוקרי מקגיל ומסייעיהם הבין-לאומיים מצא כי 85% מתלמידי התיכון באינדונזיה הסכימו עם ההצהרה, "מיליוני מאובנים מראים שהחיים קיימים כבר מיליארדי שנים והשתנו עם הזמן". לימוד האבולוציה נדיר בבתי הספר בישראל. יותר ממחצית מהיהודים בישראל מקבלים את האבולוציה האנושית ויותר מ-40% מכחישים אותה וטוענים שבני אדם תמיד היו קיימים בצורתם הנוכחית. סקר של מרכז המחקר פיו מצא ש-66 אחוז מהלטבים מקבלים את תורת האבולוציה בעוד 25 אחוז מהלטבים מכחישים את האבולוציה וטוענים ש"בני אדם תמיד היו קיימים בצורתם הנוכחית". סקר של מרכז המחקר פיו מצא ש-54 אחוזים מהליטאים מקבלים את תורת האבולוציה בעוד 34 אחוז מהם מכחישים את האבולוציה וטוענים ש"בני אדם תמיד היו קיימים בצורתם הנוכחית". סקר מ-2014 של מרכז המחקר פיו מצא ש-64% מתושבי מקסיקו מאמינים ש"בני אדם ויצורים חיים אחרים התפתחו עם הזמן" בעוד 32% מאמינים שהם "תמיד היו קיימים בצורה הנוכחית". סקר של מרכז המחקר פיו מצא ש-49 אחוז מהמולדובים מקבלים את תורת האבולוציה בעוד 42 אחוז מכחישים את תורת האבולוציה וטוענים ש"בני אדם תמיד היו קיימים בצורה הנוכחית". סקר מ-2014 של מרכז המחקר פיו מצא ש-47% מתושבי ניקרגואה מאמינים ש"בני אדם ויצורים חיים אחרים התפתחו עם הזמן", בעוד 48% מאמינים שהם "תמיד היו קיימים בצורה הנוכחית". סקר של Norstat עבור NRK משנת 2008, מצא ש-59% מהנורווגים מקבלים באופן מלא את האבולוציה, 24% מסכימים במידה מסוימת עם התיאוריה, 4% קצת לא מסכימים עם התיאוריה בעוד 8% אינם מקבלים את האבולוציה. 4% לא ידעו לענות. סקר משנת 2009 על ידי חוקרי מקגיל ומסייעיהם מצא ש-86% מתלמידי תיכון פקיסטנים הסכימו עם ההצהרה, "מיליוני מאובנים מראים שהחיים קיימים כבר מיליארדי שנים והשתנו עם הזמן". סקר מ-2014 של מרכז המחקר פיו מצא ש-61% מתושבי פנמה מאמינים ש"בני אדם ויצורים חיים אחרים התפתחו עם הזמן" בעוד 34% מאמינים שהם "תמיד היו קיימים בצורה הנוכחית". לפי סקר מ-2014 של מרכז המחקר פיו, 59% מתושבי פרגוואי מאמינים ש"בני אדם ויצורים חיים אחרים התפתחו עם הזמן" בעוד 30% מאמינים שהם "תמיד היו קיימים בצורה הנוכחית". סקר מ-2014 של מרכז המחקר פיו מצא ש-51% מתושבי פרו מאמינים ש"בני אדם ויצורים חיים אחרים התפתחו עם הזמן" בעוד 39% מאמינים שהם "תמיד היו קיימים בצורה הנוכחית". לפי מרכז המחקר פיו, 61% מהפולנים מקבלים את תורת האבולוציה בעוד 23 אחוז מהפולנים מכחישים אותה וטוענים ש"בני אדם תמיד היו קיימים בצורתם הנוכחית". לפי סקר של מרכז המחקר פיו, 65% מהרוסים מקבלים את האבולוציה בעוד 26% מכחישים את תורת האבולוציה וטוענים ש"בני אדם תמיד היו קיימים בצורתם הנוכחית". לפי מרכז המחקר פיו, 61% מהסרבים מקבלים את תורת האבולוציה בעוד 29 אחוז מהנשאלים בסרביה מכחישים את תורת האבולוציה בעוד וטוענים ש"בני אדם תמיד היו קיימים בצורתם הנוכחית". סקר בבריטניה משנת 2006 על "מקור החיים והתפתחותם" ביקש מהמשתתפים לבחור בין שלושה הסברים שונים למקור החיים: 22% בחרו בריאתנות (סברת כדור הארץ הצעיר), 17% בחרו תכנון תבוני ("מאפיינים מסוימים של יצורים חיים" מוסברים בצורה הטובה ביותר על ידי התערבות של יצור על טבעי, למשל אלוהים"), 48% בחרו באבולוציה (עם תפקיד אלוהי שלא נכלל במפורש) והשאר לא ידעו. סקר משנת 2009 מצא שרק 38% מהבריטים מאמינים שאלוהים לא שיחק תפקיד באבולוציה. בסקר משנת 2012 נמצא ש-69% מהבריטים מאמינים שבני אדם התפתחו מצורות חיים פחות מתקדמות, בעוד 17% מאמינים שאלוהים ברא את בני האדם בצורותיהם הנוכחיות במהלך 10,000 השנים האחרונות. בתי המשפט בארצות הברית פסקו בעד הוראת אבולוציה בכיתות מדע ונגד הוראת בריאתנות, במקרים רבים כמו פסק דין אדוארדס נגד אגילארד, הנדרן נגד קמפבל, מקלין נגד ארקנסו וקיצמילר נגד מחוז בית הספר של דובר. ארגון בולט בארצות הברית שעומד מאחורי תנועת התכנון התבוני הוא מכון דיסקברי (Discovery), אשר באמצעות המרכז שלו למדע ותרבות עורך קמפיינים של יחסי ציבור ולובי שמטרתם להשפיע על הציבור ועל קובעי המדיניות על מנת לקדם את מעמדו באקדמיה. מכון דיסקברי טוען שמכיוון שיש מחסור משמעותי בתמיכה ציבורית באבולוציה, בתי ספר ציבוריים צריכים, כפי שנאמר בקמפיין שלהם, "ללמד את המחלוקת" (Teach the Controversy), אף על פי שאין מחלוקת בתוך הקהילה המדעית לגבי תקפות האבולוציה. בארצות הברית קיימת אחת הרמות הגבוהות ביותר של אמונה בתיאורים תנ"כיים או דתיים אחרים לגבי מקורות החיים על פני כדור הארץ בהשוואה למדינות מתועשות אחרות. אולם לפי מרכז המחקר פיו, 62 אחוז מהמבוגרים בארצות הברית מקבלים את האבולוציה האנושית בעוד 34 אחוז מהמבוגרים מאמינים שבני אדם תמיד היו קיימים בצורתם הנוכחית. הסקר כלל למעלה מ-35,000 מבוגרים בארצות הברית. עם זאת, קבלת האבולוציה משתנה לפי מדינה. לדוגמה, במדינת ורמונט ההסכמה הגבוהה ביותר לאבולוציה מכל מדינה אחרת בארצות הברית. 79% מתושבי ורמונט מקבלים את האבולוציה האנושית, בעוד במיסיסיפי – 43% בלבד, הקבלה הנמוכה ביותר של אבולוציה בין כל מדינות ארצות הברית. על פי מחקר משנת 2021, בשנת 2019 54% מהאמריקאים הסכימו עם ההצהרה: "בני האדם, כפי שאנו מכירים אותם היום, התפתחו ממינים מוקדמים יותר של בעלי חיים". סקר בריאתנות של גאלופ משנת 2017 מצא כי 38% מהמבוגרים בארצות הברית נטו לאמונה ש"אלוהים ברא את בני האדם בצורתם הנוכחית בבת אחת במהלך 10,000 השנים האחרונות" כששאלו לאמונתם לגבי מוצאם והתפתחותם של בני האדם. זו צוינה כרמה הנמוכה ביותר מזה 35 שנים. 19% האמינו ש"בני אדם התפתחו במשך מיליוני שנים מצורות חיים פחות מתקדמות, אבל לאלוהים לא היה חלק בתהליך הזה", ו-49% מהנשאלים ציינו שהם מאמינים באבולוציה. האמונה בבריאתנות נמצאת בקורלציה הפוכה להשכלה; רק 22% מאלו עם תארים מתקדמים מאמינים בבריאתנות. רמת התמיכה בבריאתנות עשויה להיות נמוכה עוד יותר כאשר תוצאות הסקרים מותאמות לסקרים אחרים ובהם שאלות שמסבירות באופן ספציפי יותר את אי הוודאות והאמביוולנטיות. סקר משנת 2000 עבור People for the American Way מצא ש-70% מהציבור האמריקאי חשבו שהאבולוציה תואמת את האמונה באלוהים. על פי מחקר משנת 2021, בשנת 2019 34% מהרפובליקנים השמרנים ו-83% מהדמוקרטים הליברלים קיבלו את האבולוציה. סקר של פיו ב-2005 מצא ש-70% מהנוצרים האוונגליסטים האמינו שאורגניזמים חיים לא השתנו מאז יצירתם, אבל רק 31% מהקתולים ו-32% מהפרוטסטנטים המרכזיים היו שותפים לדעה זו. סקר האריס משנת 2005 העריך כי 63% מהליברלים ו-37% מהשמרנים הסכימו שלבני אדם ולפרימטים אחרים יש מוצא משותף. לפי מרכז פיו, 54% מהנשאלים באוקראינה מקבלים את תורת האבולוציה בעוד 34% הכחישו את האבולוציה וטענו ש"בני אדם תמיד היו קיימים בצורתם הנוכחית". סקר משנת 2014 של מכון פיו מצא ש-74% מתושבי אורוגוואי מאמינים ש"בני אדם ויצורים חיים אחרים התפתחו עם הזמן" בעוד 20% מאמינים שהם "תמיד היו קיימים בצורה הנוכחית". סקר מ-2014 של מכון פיו מצא ש-63% מתושבי ונצואלה מאמינים ש"בני אדם ויצורים חיים אחרים התפתחו עם הזמן" בעוד 33% מאמינים שהם "תמיד היו קיימים בצורה הנוכחית". ארגונים חינוכיים רבים פרסמו הצהרות התומכות בתאוריית האבולוציה. בריאתנים ותומכי תכנון תבוני הפסידו בתביעות בבתי משפט בארצות הברית. להלן רשימה של תיקים בהם הפסידו הבריאתנים: 1968 – אפרסון נגד ארקנסו, בית המשפט העליון של ארצות הברית 1981 – סיגרייבס נגד מדינת קליפורניה, בית המשפט העליון של קליפורניה 1982 – מקלין נגד מועצת החינוך של ארקנסו, בית המשפט הפדרלי של ארצות הברית 1987 – אדוארדס נגד אגילארד, בית המשפט העליון של ארצות הברית 1990 – ובסטר נגד מחוז החינוך של ניו לנוקס (Webster v. New Lenox School District), בית המשפט לערעורים, המחוז השביעי 1994 – פלוזה נגד מחוז המאוחד של בית הספר קאפיסטראנו (Peloza v. Capistrano Unified School District), בית המשפט לערעורים, המחוז התשיעי 1997 – פריילר נגד מועצת החינוך של קהילת טנגיפהואה, בית המשפט המחוזי של ארצות הברית, המחוז המזרחי של לואיזיאנה 2000 – רודני לה-וייק נגד מחוז בית הספר העצמאי 656 ואחרים (Rodney LeVake v Independent School District 656, et al), בית המשפט המחוזי במחוז השיפוט השלישי של מדינת מינסוטה 2005 – קיצמילר נגד מחוז בית הספר של דובר, בית המשפט הפדרלי של ארצות הברית 2006 – הרסט נגד ניומן, בית המשפט המחוזי של ארצות הברית, המחוז המזרחי של קליפורניה רמת התמיכה באבולוציה בקהילות שונות השתנתה עם הזמן וההקשר החברתי. התיאוריה של דרווין שכנעה כמעט כל חוקר טבע תוך 20 שנה מפרסומה בספר מוצא המינים ב-1858. התאוריה התקבלה בקרב הציבור ובקרב אנשי דת ליברליים. ב-1880, פרסום שבועי דתי אמריקאי העריך ש"אולי רבע, אולי מחצית מהכמרים המשכילים בזרמים האוונגליסטיים המובילים שלנו" חושבים ש"סיפור בריאתו ונפילתו של האדם, המסופר בספר בראשית, הוא לא יותר תיעוד של התרחשויות ממשיות מאשר משל הבן האובד." עד סוף המאה ה-19, רבים מהנוצרים השמרנים קיבלו את תאוריית כדור הארץ העתיק ואת קיום חיים לפני היות גן עדן. הבריאתנים מהתקופה הוויקטוריאנית היו דומים יותר לאבולוציונים תאיסטים. אפילו התובע האנטי-אבולוציוני הנלהב במשפט הקופים, ויליאם ג'נינגס ברייאן, פירש את "ימי" בראשית כעידנים של כדור הארץ, והכיר בכך שהתרחשה אבולוציה ביוכימית, תוך שהוא מתווה את הקו בסיפור בריאתם של אדם וחוה. הארי רימר, בריאתן בולט לפני מלחמת העולם השנייה, טען בזכות תאוריית כדור הארץ העתיק באמרו שיש פערים משוערים של מיליוני שנים בספר בראשית, וכן בטענו שמבול נוח היה רק תופעה מקומית. במאה ה-20, ג'ורג' מק'קרידי פרייס וקבוצת חסידי הכנסייה האדוונטיסטית של היום השביעי היו בין המאמינים הבודדים בתאוריית כדור הארץ הצעיר (בן כ-6,000 שנה) ובמבול עולמי. פרייס דגל בתיאוריות הקטסטרופה החדשות. עם פרסום ספרם של ג'ון סי ויטקומב ג'וניור והנרי מ' מוריס ב-1961, הרעיון של פרייס קם לתחייה. בעשורים האחרונים, בריאתנים רבים אימצו את האמונות של פרייס, והפכו בהדרגה למפרשי התנ"ך כפשוטו.(הקישור אינו פעיל, December 2015) אמונה כזו לא נוגדת לא רק את האבולוציה אלה גם תאוריות מדעיות אחרות כמו תאוריות גאולוגיות לחישוב גיל כדור הארץ, תאוריות על התפתחות מערכת השמש, התאוריות על רדיואקטיביות שבבסיס מאחורי תיארוך רדיומטרי, מחזור החיים של כוכב או שילוב של תצפיות אסטרונמיות ומהירות האור הקובע כי כוכבים רבים נמצים במרחק מיליוני שנות אור ולכן האור שאנו רואים כיום יצא מהם לפני מילוני שנים. בסקר של גאלופ משנת 1991, 47% מאוכלוסיית ארצות הברית ו-25% מבוגרי הקולג' הסכימו עם ההצהרה "אלוהים ברא את האדם פחות או יותר בצורתו הנוכחית בבת אחת במהלך 10,000 השנים האחרונות". ב-2005 מצא גאלופ ש-53% מהאמריקאים מאמינים ש"אלוהים ברא את בני האדם בצורתם הנוכחית כפי שהתנ"ך מתאר זאת". 65.5% מהנסקרים סברו שהבריאתנות היא בהחלט או כנראה נכונה. ב-2005 מצא סקר של ניוזוויק ש-80 אחוז מהציבור האמריקאי חשבו ש"אלוהים ברא את היקום". מרכז המחקר פיו דיווח כי "כמעט שני שלישים מהאמריקאים אומרים שצריך ללמד בריאתנות לצד אבולוציה בבתי ספר ציבוריים". רונלד נמברס הגיב על כך: "המפתיע מכולם היה הגילוי שמספרים גדולים של מורים לביולוגיה בתיכון – 30% באילינוי, 38% באוהיו, ושיעור עצום של 69% בקנטקי – תמכו בהוראת הבריאתנות". המרכז הלאומי לחינוך מדעי דיווח כי מ-1985 עד 2005 גדל מספר האמריקנים שאינם בטוחים לגבי האבולוציה, מ-7% ל-21%, בעוד ששיעור הדוחים את האבולוציה ירד מ-48% ל-39%. ג'ון מילר מאוניברסיטת מישיגן סטייט מצא בסקרים שמספר האמריקאים שמקבלים את האבולוציה ירד מ-45% ב-1985 ל-40% ב-2005. לאור התוצאות המעט סותרות האלו קשה לדעת בוודאות מה דעת הקהל בארצות הברית בנושא האבולוציה. לא נראה ששני הצדדים מתקדמים באופן חד משמעי. נראה כי אי הוודאות לגבי הנושא גוברת. סקר של מרכז המחקר פיו בשנת 2018 מצא כי הדרך בה נשאלת השאלה משנה את התוצאות. למשל בקרב מבוגרים בארצות הברית, מספר המאמינים שבני אדם התפתחו לאורך זמן משתנה בין 68% ל-81% על פי ניסוח השאלה. עדויות אנקדוטיות מצביעות על כך שהבריאתנות מתפשטת גם בבריטניה. דו"ח מ-2006 קבע שסטודנטים בבריטניה מגיעים יותר ויותר לא מוכנים ללימודי רפואה או השכלה מתקדמת אחרת, עקב מחסור בחינוך בנושא האבולוציה והביולוגיה. רמת התמיכה בבריאתנות בקרב מדענים רלוונטיים היא מינימלית. בשנת 2007 דיווח מכון דיסקברי כי כ-600 מדענים חתמו על רשימת "התנגדות מדעית לדרוויניזם", עלייה מ-100 בשנת 2001. ההצהרה של ההתנגדות המדעית לדארוויניזם היא קביעה מתונה יחסית המבטאת ספקנות לגבי היכולת של דרוויניזם (באופן התואם את תזת היכולת הפופריאנית להפרכה, הנדרשת מתיאוריות מדעיות) להסביר את תכונות החיים, ואינה מייצגת הכחשה או דחייה מוחלטת של האבולוציה. לעומת זאת, בתגובה סאטירית המכונה "פרויקט סטיב" (שהוזכר לעיל), רשימה מוגבלת למדענים בשם סטיב, סטפני וכו' המסכימים שהאבולוציה היא "עיקרון חיוני, נתמך היטב, מאחד, של מדעי הביולוגיה", היו 1,382 חותמים ב-2015. אנשים עם שמות אלה מהווים כ-1% מכלל אוכלוסיית ארצות הברית. הנתונים הסטטיסטיים של הקרן הלאומית למדע בארצות הברית לגבי בוגרי מדעים בארצות הברית מראים כי מ-1987 עד 2001, מספר בוגרי מדעי הביולוגיה גדל ב-59% בעוד שמספר בוגרי מדעי הגאולוגיה ירד ב-20.5%. עם זאת, מספר בוגרי גאולוגיה בשנת 2001 היה 5.4% בלבד ממספר בוגרי מדעי הביולוגיה, אך 10.7% ממספר בוגרי מדעי הביולוגיה בשנת 1987. המחלקה לסטטיסטיקה של משאבי מדע של הקרן הלאומית למדע העריכה שבשנת 1999 היו בארצות הברית 955,300 ביולוגיים (כשליש מהם בעלי תארים מתקדמים). בארצות הברית היו גם 152,800 מדעני כדור הארץ. לחלק גדול מהמתנגדים לדרווין יש התמחויות שאינן קשורות לחקר אבולוציה. שלושה רבעים אינם ביולוגים. משנת 2006, הורחבה רשימת המתנגדים כך שתכלול מדענים שאינם בארצות הברית. חוקרים מנסים להבין את הגורמים המשפיעים על קבלת האבולוציה. מחקרים הניבו תוצאות לא עקביות. פרופסור לחינוך באוניברסיטת אוהיו סטייט, דייוויד האורי, מצא שאנשים צפויים לדחות את האבולוציה אם יש להם תחושות של חוסר ודאות, ללא קשר למידת ההבנה של התיאוריה האבולוציונית. האורי מאמין שמורים צריכים להראות לתלמידים שהרגשות האינטואיטיביים שלהם עשויים להטעות (לדוגמה, באמצעות משימת הבחירה של וייסון), ובכך לעודד אותם לנהוג בזהירות כשהם מסתמכים על רגשותיהם כשהם שופטים את היתרונות הרציונליים של רעיונות. תאוריה מדעית פסאודו-מדע פוליטיקה של זהויות הוראת המדעים השען העיוור יש אלוהים? ʻAbdu'l-Bahá (1908). Some Answered Questions. Wilmette, Illinois, USA: Baháʼí Publishing Trust (פורסם ב-1990). ʻAbdu'l-Bahá (1912). Paris Talks. London: Baháʼí Distribution Service (פורסם ב-1995). ISBN 1-870989-57-0. Effendi, Abbas (1912). The Promulgation of Universal Peace. US Baháʼí Publishing Trust (פורסם ב-1987). ISBN 0-87743-172-8. Matsumura, Molleen (1998). "What Do Christians Really Believe About Evolution?". Reports of the National Center About Evolution. 18 (2): 8–9. Retrieved on 2007-02-07 National Center for Science Education (NCSE) (2002). "Statements from Religious Organizations". NCSE Resource. Retrieved on 2007-02-08 Pew Research Center: "Public Praises Science; Scientists Fault Public, Media" July 9, 2009. Delgado, Cynthia (2006-07-28). "Finding evolution in medicine". NIH Record. 58 (15). אורכב מ-המקור (hmtl) ב-2008-11-22. נבדק ב-2007-10-22. Ruling, Kitzmiller v. Dover page 83: "an overwhelming number of scientists, as reflected by every scientific association that has spoken on the matter, have rejected the ID proponents’ challenge to evolution." Noah, Timothy (2000-10-31). "George W. Bush, The Last Relativist". נבדק ב-2007-10-23. Pyke, Nicholas (2004-06-13). "Revealed: Tony Blair's link to schools that take the Creation literally". The Independent. אורכב מ-המקור ב-2007-09-28.; full article at Ohanian, Susan. "Outrages". נבדק ב-2007-10-23. Meinert, Peer. "Wir drehen die Uhr um 1000 Jahre zurück ("We put the clock back a 1000 years")" (בגרמנית). אורכב מ-המקור ב-2007-10-14. נבדק ב-2007-10-23. "Serbia reverses Darwin suspension" (stm). BBC News. 2004-09-09. נבדק ב-2007-10-23. "And finally." Warsaw Business Journal. 2006-12-18. נבדק ב-2007-10-23. Gunnink, Frans; Bell, Philip (2005-06-07). "Creation commotion in Dutch Parliament". אורכב מ-המקור ב-2007-10-13. נבדק ב-2007-10-23.; Enserink, Martin (2005-06-03). "Evolution politics: Is Holland becoming the Kansas of Europe?". Science. 308 (5727): 1394. doi:10.1126/science.308.5727.1394b. PMID 15933170. "Worldwide creationism, Shotgun stunner, and more". New Scientist. נבדק ב-2010-05-24. Numbers, Ronald L. (2009). Galileo goes to jail: and other myths about science and religion. Cambridge: Harvard University Press. pp. 221–223. ISBN 978-0-674-03327-6. Numbers, Ronald L. (2009). "Myth 24: That Creationism is a Uniquely American Phenomenon". Galileo goes to jail and other myths about science and religion. Cambridge and London: Harward University Press. p. 217. ISBN 978-0-674-03327-6. נבדק ב-2011-09-03. Antievolutionists in Australia celebrated in August 2005, when the minister of education, a Christian physician named Brendan Nelson, came out in favor of exposing students both to evollution and ID... Numbers, Ronald L. (2009). "Myth 24: That Creationism is a Uniquely American Phenomenon". Galileo goes to jail and other myths about science and religion. Cambridge and London: Harward University Press. pp. 217, 279. ISBN 978-0-674-03327-6. נבדק ב-2011-09-03. Three years later the New Zealand Listener surprised many of its readers by announcing that "God and Darwin are still battling it out in New Zealand schools." Numbers, Ronald L. (2009). "Myth 24: That Creationism is a Uniquely American Phenomenon". Galileo goes to jail and other myths about science and religion. Cambridge and London: Harward University Press. p. 217. ISBN 978-0-674-03327-6. נבדק ב-2011-09-03. Writing in 2000, one observer claimed that "there are possibly more creationists per capita in Canada than in any other Western country apart from US." McCollister, Betty (1989). Voices for evolution. Berkeley, CA: National Center for Science Education. ISBN 978-0-939873-51-7. Matsumura, Molleen (1995). Voices for evolution. Berkeley, CA: National Center for Science Education. ISBN 978-0-939873-53-1. Working Group on Teaching Evolution, National Academy of Sciences (1998). Teaching about evolution and the nature of science. Washington, D.C: National Academy Press. ISBN 978-0-309-06364-7.; available on-line: United States National Academy of Sciences (1998). Teaching About Evolution and the Nature of Science (ebook). Washington DC: National Academy Press. doi:10.17226/5787. ISBN 978-0-309-06364-7. נבדק ב-2007-10-23. Myers, PZ (2006-06-18). "Ann Coulter: No evidence for evolution?". Pharyngula. scienceblogs.com. אורכב מ-המקור ב-2006-06-22. נבדק ב-2006-11-18. The National Science Teachers Association's position statement on the teaching of evolution. IAP Statement on the Teaching of Evolution Joint statement issued by the national science academies of 67 countries, including the United Kingdom's Royal Society (PDF file) From the American Association for the Advancement of Science, the world's largest general scientific society: 2006 Statement on the Teaching of Evolution (PDF file), AAAS Denounces Anti-Evolution Laws Fact, Fancy, and Myth on Human Evolution, Alan J. Almquist, John E. Cronin, Current Anthropology, Vol. 29, No. 3 (Jun., 1988), pp. 520-522 Public beliefs about evolution and creation, Robinson, B. A. 1995. Many scientists see God's hand in evolution, Witham, Larry, Reports of the National Center for Science Education 17(6): 33, 1997 Defending science education against intelligent design: a call to action Journal of Clinical Investigation 116:1134-1138 American Society for Clinical Investigation, 2006. "Biologists aren’t alarmed by intelligent design’s arrival in Dover and elsewhere because they have all sworn allegiance to atheistic materialism; they’re alarmed because intelligent design is junk science." H. Allen Orr. Annals of Science. New Yorker May 2005.Devolution - Why intelligent design isn't. Also, Robert T. Pennock Tower of Babel: The Evidence Against the New Creationism. Junk science Mark Bergin. World Magazine, Vol. 21, No. 8 February 25, 2006. National Academy of Sciences, 1999 Science and Creationism: A View from the National Academy of Sciences, Second Edition Amicus Curiae brief in Edwards v. Aguillard, 85-1513 (United States Supreme Court 1986-08-18)., available at "Edwards v. Aguillard: Amicus Curiae Brief of 72 Nobel Laureates". From TalkOrigins Archive. נבדק ב-2007-10-19. Norman, Colin (1986). "Nobelists unite against "creation science"". Science. 233 (4767): 935. Bibcode:1986Sci...233..935N. doi:10.1126/science.3738518. List of numerous US scientific societies that support evolution and their statements about evolution "List of 68 international scientific societies on the Interacademy Panel (IAP) that endorse a resolution supporting evolution and a multibillion year old earth, June 2006" (PDF). אורכב מ-המקור (PDF) ב-2006-12-05. נבדק ב-2007-01-04. National Science Board letter in support of evolution 1999 "Royal Society statement on evolution, creationism and intelligent design, 11 Apr 2006". אורכב מ-המקור ב-13 באוקטובר 2007. נבדק ב-4 בינואר 2007. {{cite web}}: (עזרה) Science and Creationism: A View from the National Academy of Sciences, Second Edition, National Academy of Sciences, National Academy Press, Washington DC, 1999. Teaching About Evolution and the Nature of Science (1998), National Academy of Sciences, National Academy Press, Washington DC, 1998. AAAS Resolution: Present Scientific Status of the Theory of Evolution, American Association for the Advancement of Science, Adopted by the AAAS Council, December 26, 1922. AAAS Executive Committee readopts this resolution on April 21, 1929. Bales, James D., Forty-Two Years on the Firing Line, Shreveport, LA: Lambert, no date, עמ' p.71-72 The Day the Scientists Voted, Bert Thompson, Apologetics Press: Sensible Science, 2001, originally published in Reason & Revelation, 2(3):9-11, March 1982. American Biology Teacher, January 1973. A Statement Affirming Evolution as a Principle of Science, The Humanist, January/February, 1977, p. 4-6. AAPG Explorer, January, 1982. "Creation-Science" Law Is Struck Down, Raloff, J., Science News, 121[2]:20, January 9, 1982. Attie AD, Sober E, Numbers RL, Amasino RM, Cox B, Berceau T, et al. (2006). "Defending science education against intelligent design: a call to action". J Clin Invest. 116 (5): 1134–8. doi:10.1172/JCI28449. PMC 1451210. PMID 16670753. National Center for Science Education "Project Steve" List of living scientists who accept the biblical account of creation from Answers in Genesis The List of Steves McLean v Arkansas, Encyclopedia of Arkansas Defending the teaching of evolution in public education, Statements from Religious Organizations Archbishop of Canterbury backs evolution: Well, he is a Primate, Chris Williams, The Register, Tuesday 21 March 2006 Matsumura 1998, p. 9 Darwin on the Right: Why Christians and conservatives should accept evolution, Michael Shermer, Scientific American, October 2006. Effendi 1912, p. 350 ʻAbdu'l-Bahá 1912, pp. 51–52 Pope John Paul II, Speech to the Pontifical Academy of Sciences, October 23, 1996 Tom Heneghan. "Catholics and Evolution: Interview with Cardinal Christoph Schönborn", BeliefNet, Jan. 5, 2006 Schönborn, Christoph (2005-07-07). "Opinion | Finding Design in Nature". The New York Times (באנגלית אמריקאית). נבדק ב-2022-06-30. Finding Design in Nature by Christoph Schönborn "Intelligent design" criticized in Vatican newspaper, NCSE article, January 20, 2006 In "Design" vs. Darwinism, Darwin Wins Point in Rome, Ian Fisher and Cornelia Dean, New York Times, January 19, 2006. "What is the Meaning of Sikhism Term Waheguru?". "Sri Granth: Sri Guru Granth Sahib". Andrew File System Retirement, tech.msu.edu Dave Hernandez - Michigan State University GCAG 1977, General Council of the Assemblies of Godofficial assertion of creationism Barry 2001, pp. 60–61 "Official Seventh-day Adventist belief statement advocating creationism". אורכב מ-המקור ב-2006-03-10. נבדק ב-2007-01-23. Southern Baptist Convention Resolution on Creationism Holbird, Doyle. "My Help Comes From the Lord, the Maker of Heaven and Earth". Evangelical Lutheran Synod. נבדק ב-17 בפברואר 2020. {{cite web}}: (עזרה) "Are Jehovah's Witnesses Creationists?". Awake!: 3. בספטמבר 2006. {{cite journal}}: (עזרה) Insight on the Scriptures. Vol. 1. Watch Tower Society. p. 545. Chryssides, George D. (2008). Historical Dictionary of Jehovah's Witnesses (באנגלית). Scarecrow Press. p. 37. ISBN 9780810862692. Lindsey, George (1985-10-01). "Evolution - Useful or Useless?" (asp). Impact. #148. נבדק ב-2007-10-22. Wieland, Carl (1999-09-01). "Evolution and practical science". Creation. 20 (4): 4. אורכב מ-המקור (asp) ב-29 בספטמבר 2007. נבדק ב-2007-10-22. {{cite journal}}: (עזרה) Ham, Ken (1998-09-01). "French creation interview with French scientist Dr André Eggen" (asp). Creation. 20 (4): 17–19. נבדק ב-2007-10-22. Williams, George; Nesse, Randolph M. (1996). Why we get sick: the new science of Darwinian medicine. New York: Vintage Books. p. 304. ISBN 978-0-679-74674-4. Isaak, Mark (2005-10-04). "Index to Creationist claims: Claim CA215". TalkOrigins Archive. נבדק ב-2007-10-22. Mindell, David A. (2006). The evolving world: evolution in everyday life. Cambridge: Harvard University Press. ISBN 978-0-674-02191-4. "NCBI PubMed". PubMed. 2012-06-25. נבדק ב-2012-06-25. Gertzen, Jason; Stafford, Diane (2005-10-08). "Do Scientists See Kansas, Missouri As 'Anti-Science'?". The Kansas City Star. אורכב מ-המקור ב-17 בנובמבר 2007. נבדק ב-2007-10-22. {{cite web}}: (עזרה) Waging War on Evolution, Paul A. Hanle, Washington Post, Sunday, October 1, 2006; Page B04 Michael Le Page (19 באפריל 2008). "Evolution myths: It doesn't matter if people don't grasp evolution". New Scientist. 198 (2652): 31. doi:10.1016/S0262-4079(08)60984-7. {{cite journal}}: (עזרה) Jon D. Miller; Eugenie C. Scott; Shinji Okamoto (11 באוגוסט 2006). "Public Acceptance of Evolution". Science. 313 (5788): 765–766. doi:10.1126/science.1126746. PMID 16902112. {{cite journal}}: (עזרה) The Cultural Cognition Project, נבדק ב-28 במאי 2014 {{citation}}: (עזרה) Shtulman, Andrew (2006), "Qualitative differences between naïve and scientific theories of evolution", Cognitive Psychology, 52 (2): 170–194, doi:10.1016/j.cogpsych.2005.10.001, PMID 16337619 "Muslim Views on Religion, Science and Popular Culture". 2013-04-30. "Science and religion in central and eastern Europe". 2017-05-10. Marr, David (19 בדצמבר 2009). "Faith: What Australians believe in". The Age. Melbourne, Australia. ארכיון מ-11 בדצמבר 2018. נבדק ב-11 בדצמבר 2018. {{cite web}}: (עזרה) Maley, Jacqueline (19 בדצמבר 2009). "God is still tops but angels rate well". The Age. Melbourne, Australia. ארכיון מ-13 בספטמבר 2012. נבדק ב-18 בדצמבר 2009. {{cite web}}: (עזרה) "Science literacy in Australia" (PDF). Australian Academy of Science. 2013. 59% dos brasileiros acreditam em Deus e também em Darwin Research Co. Opinions on evolution from ten countries July 2nd, 2009, National Center for Science Education "Darwin and unnatural disbelief". Los Angeles Times. 1 ביולי 2009. ארכיון מ-12 ינו' 2020. נבדק ב-30 במאי 2020. {{cite news}}: (עזרה) Darwin teaching 'divides opinion' BBC News; Monday, 26 October 2009. The 10 nations among which the survey was carried out were: Argentina, China, Egypt, Great Britain, India, Mexico, Russia, South Africa, Spain, USA. "Results of Global British Council Global Education Darwin Survey" (PDF). British Council. 30 ביוני 2009. נבדק ב-14 בינואר 2021. {{cite web}}: (עזרה)תחזוקה - ציטוט: url-status (link) "Explained snippets: Two of three Indians accept evolution, led by four of five in Delhi, says study". The Indian Express (באנגלית אמריקאית). 2018-08-29. נבדק ב-2018-08-31. Bast, Felix (2018). "Public Acceptance of Evolution in India". Journal of Scientific Temper. 6: 24–38. Chang, Kenneth (2009-11-02). "Creationism, Without a Young Earth, Emerges in the Islamic World". The New York Times. ISSN 0362-4331. נבדק ב-2017-04-24. "About half of Israeli Jews believe in evolution | Pew Research Center". "Evolution a hard sell among Israeli Jews, Pew study finds". The Times of Israel. Britons unconvinced on evolution BBC 26 January 2006 BBC Survey On The Origins Of Life IPSOS-Mori "Project Darwin Omnibus - Great Britain" (PDF). Ipsos. באפריל 2009. אורכב מ-המקור (PDF) ב-5 במרץ 2016. נבדק ב-24 באפריל 2017. {{cite web}}: (עזרה) "Angus Reid Polls" (PDF). אורכב מ-המקור (PDF) ב-2017-06-21. נבדק ב-2015-04-06. "Evolution, Climate Change and Other Issues". PewResearch. 2009-07-09. נבדק ב-2013-03-06. Newport, Frank (2014-06-02). "In U.S., 42% Believe Creationist View of Human Origins". Gallup. נבדק ב-2015-07-29. Third of Americans Say Evidence Has Supported Darwin's Evolution Theory Almost half of Americans believe God created humans 10,000 years ago Frank Newport Result of 2004 Gallup poll showing about 45% of the US public believe in the biblical creation account, and only 1/3 believe in Darwinian theory. "Public's Views on Human Evolution | Pew Research Center". 2013-12-30. "Religion in America: U.S. Religious Data, Demographics and Statistics | Pew Research Center". "Study: Evolution now accepted by majority of Americans". University of Michigan News (באנגלית אמריקאית). 2021-08-20. נבדק ב-2022-03-28. "In U.S., Belief in Creationist View of Humans at New Low". 22 במאי 2017. {{cite web}}: (עזרה) Harper, Jennifer (2006-06-09). "Americans Still Hold Faith In Divine Creation". Washington Times (on-line). אורכב מ-המקור ב-2006-06-16. Branch, Glenn (2017). "Understanding Gallup's Latest Poll on Evolution". Skeptical Inquirer. 41 (5): 5–6. "Evolution and Creationism in Public Education". People for the American Way Poll. אורכב מ-המקור ב-30 בספטמבר 2007. נבדק ב-2007-10-29. {{cite web}}: (עזרה) Newport, Frank (2007-06-11). "Majority of Republicans doubt theory of evolution". Gallup. נבדק ב-2008-06-01. 2005 Pew Research Center poll List of educational organizations that support evolution and their statements about evolution Teaching About Evolution and the Nature of Science (1998) Appendix A, National Academy of Sciences, National Academy Press, Washington DC, 1998. Epperson v. Arkansas, 393 U.S. 97. (1968) Segraves v. California, No. 278978 Sacramento Superior Court (1981) McLean v. Arkansas Board of Education, 529 F. Supp. 1255, 50 (1982) U.S. Law Week 2412 Edwards v. Aguillard, 482, U.S. 578, 55 (1987) U.S. Law Week 4860, S. CT. 2573, 96 L. Ed. 2d510 Webster v. New Lenox School District #122, 917 F.2d 1004 (7th. Cir., 1990) Peloza v. Capistrano Unified School District, 37 F.3d 517 (9th Cir., 1994) Freiler v Tangipahoa Board of Education, No. 94-3577 (E.D. La. Aug. 8, 1997) Order Granting Defendants' Motion for Summary Judgment and Memorandum, Court File Nr. CX-99-793, District Court for the Third Judicial District of the State of Minnesota [2000] Kitzmiller v. Dover Area School District No. 04-2688 (M.D. Pa. Dec. 20, 2005) The Creationists: From Scientific Creationism to Intelligent Design, expanded edition, Ronald L. Numbers, Harvard University Press, Cambridge, Massachusetts and London, England, 2006 ISBN 0-674-02339-0 Why doesn't America believe in evolution?, Jeff Hecht, New Scientist, 20 August 2006 Science, vol 313, p 765 Funk, Cary. "How highly religious Americans view evolution depends on how they're asked about it". Pew Research Center (באנגלית אמריקאית). נבדק ב-2022-02-18. Academics fight rise of creationism at universities: More students believe Darwin got it wrong, Royal Society challenges "insidious problem", Duncan Campbell, The Guardian, Tuesday February 21, 2006. Staff, Discovery Institute (2007-03-08). "Ranks of Scientists Doubting Darwin's Theory on the Rise". Discovery Institute. נבדק ב-2007-10-30. Evans, Skip (2001-11-29). "Doubting Darwinism through Creative License". National Center for Science Education. נבדק ב-2007-12-13. "Project Steve". National Center for Science Education. 17 באוקטובר 2008. נבדק ב-24 בנובמבר 2015. {{cite web}}: (עזרה) "NSF statistics on science graduates 1966-2001" (PDF). National Science Foundation. אורכב מ-המקור (PDF) ב-2006-11-09. "1999 SESTAT (Scientists and Engineers Statistical Data) Table C-1" (PDF). National Science Foundation/Science Resources Statistics Division. אורכב מ-המקור (PDF) ב-2006-09-29. Chang, Kenneth (2006-03-21). "Few Biologists But Many Evangelicals Sign Anti-Evolution Petition" (php). The New York Times.; text available without registering at "Skeptical News". Crowther, Robert (2006-06-21). "Dissent From Darwinism 'Goes Global' as Over 600 Scientists Around the World Express Their Doubts About Darwinian Evolution". Discovery Institute. נבדק ב-2007-10-30. Ha, Minsu (2011). "Feeling of certainty: Uncovering a missing link between knowledge and acceptance of evolution". Journal of Research in Science Teaching. 49 (1): 95–121. Bibcode:2012JRScT..49...95H. doi:10.1002/tea.20449. Discovery News, "Belief in Evolution Boils Down to a Gut Feeling", Sun Jan 22, 2012 09:24 AM ET. Content provided by LiveScience.com